
ČUDESNI TALIR 

U gornjoj Švapskoj stoje još i danas zidine 
grada, koji je nekoć bio najljepši u okolini. To je 
grad Hohenzollern, On se diže na okruglome, str¬ 
mom brijegu, a sa njegove velike visine vidi se 
nadaleko i naširoko po svoj zemlji. Tako daleko 
pa još i mnogo dalje negfo što se pruža vidik sa toga 
grada bojali su se svi hrabroga plemena Zollerna, 
a njihovo je ime bilo poznato i poštivano po svim 
njemačkim zemljama. Pred mnogo stotina godina —- 
držim, da onda još nije bio ni pronađen puščani 
prah — živio je na toj tvrđi jedan Zollern, koji je 
po ćudi svojoj bio čudnovat čovjek. Nije se moglo 
reći, da je svoje podanike ugnjetavao ili sa svojim 
susjedima živio u razmirici, ali se ipak poradi nje¬ 
govih mrkih očiju, njegova nabrana čela i zatvo¬ 
rene, mrzovoljne ćudi nije nitko usuđivao da mu 
izađe na put. Bilo je osim dvorske družine malo njih, 
koji su ga čuli da govori pošteno, kao drugi ljudi. 
Kad je naime jašio dolinom, te ga susreo kakav čo¬ 
vjek pa brzo skinuo kapu, postavio se uza put i 
rekao: »Dobar večer, gospodine grofe. Danas je 
lijepo vrijeme«, tada bi on samo odgovorio: »Glu¬ 
posti« ili »Znam«. Ali ako tkogod ne bi učinio pravo 
njemu ili njegovim konjima, ako bi ga na usku putu 
susreo seljak sa kolima te nije na svome atu mogao 
dosta brzo da prođe pokraj njega, onda bi iskalio 
sav svoj bijes u bujici kletava. Ali nikad se nije 
čulo, da je u ovakom slučaju kojega seljaka izbio, 
U okolici su ga nazivali »oluja sa Zollerna.« 

On je imao ženu, koja je bila sama njegova 
protivnost i tako blaga i ljubezna kao majski dan. 
Često je ljude, koje je njezin muž grubim riječima 
uvrijedio, svojim prijaznim govorom i dobrim pogle¬ 
dima opet s njime izmirila. A siromasima je činila 
dobro, gdje je samio mogla, te je nije smetalo da za 

vrućih Ijetnin dana ili za strašne sniježne vijavice 
siđe niz strmi brijeg, da posjeti siromahe ili bolesnu 
djecu. 

Kad bi je na takovu putu susreo grof, rekao 
bi samo mrzovoljno: »Znam već, gluposti« i odjašio 
bi dalje. 

Mnogu bi drugu ženu ovaka mrzovolja zastra- 
šila ili odbijala; jedna bi bila mislila: »Što me se 
tiču siromašni ljudi, kad ih moj gospodar drži glu¬ 
postima«; drugoj bi bila možda od ponosa ili ljutine 
ljubav prema takovu mrzovoljnu mužu ohladila. Ali 
gospođa Hedviga od Zollerna ne bijaše takova. Ona 
ga je ljubila sada, kao i prije, nastojala je, da svojom 
lijepom, bijelom rukom izgladi bore na njegovu čelu, 
voljela ga je i poštovala. A kad su im nebesa iza 
godine dana poklonila sina, mladoga grofića, nije 
ona svoga muža manje ljubila, premda je vršila 
prema svome sinčiću sve dužnosti mile i nježne 
majke. Prošle su tri godine, a grof od Zollerna viđao 
je svoga sina samo nedjeljama za stolom, kad bi mu 
ga dadilja pružila. On bi ga tada nepomično gledao, 
promrmljao bi nešto u brk i dao ga natrag dadilji. 
A kad je mali mogao već da kaže »oče«, poklonio je 
grof dadilji forintu — ali prema djetetu se nije po¬ 
kazao prijaznijim. 

Grof dade svom sinu na njegov treći rođendan 
obući prve hlačice i opremi ga krasno u baršun i 
svilu. Onda zapovjedi, da dovedu njegova ata i još 
jednoga lijepog konja, uzme maloga na ruke i stane 
zvečeći ostrugama silaziti niza stepenice. Gospođa 
se Hedviga začudila, kad je to vidjela. Priviknula 
se već na to, da ga, kad je izlazio, ne pita, kuda ide 
i kad će se vratiti. Ali Ovaj put joj je briga za 
njezina sina otvorila usta. »Kanite li izjašiti, gospo¬ 
dine grofe?« progovori ona. — On joj ne odgovori. 
»A zašto vodite maloga?« pitala je dalje. »Kuno će 
poći sa mnom u šetnju.« 

»Znam već«, odgovori »oluja sa Zollerna« i 
pođe dalje. A kad se našao na dvorištu, primi ma¬ 
loga za jednu nogu, podigne ga brzo na sedlo, sveže 

ga črsto maramom, uzvine se sam na konja, uzme 
u ruke uzde sinova konja te odjaše kroz gradska 
vrata. Ispočetka se činilo, da mališa veoma raduje, 
što s ocem jaši ovako nizbrdo. Pljeskao je rukama, 
smijao se i vukao svog konjica za grivu, da brže 
trči, a grof se tome veselio te nekoliko puta uzvi¬ 
knuo: »Ti bi mogao postati hrabar momak.« 

Kad su došli na ravnicu, pa je grof mjesto ko¬ 
rakom stao da jaši kasom, mališ se prestrašio te 
je ispočetka sasvim tiho molio, da otac polaganije 
jaši. Ali kad je on sve brže i brže išao i kad je jaki 
vjetar jadnome Kunu gotovo oteo dah, tada je počeo 
tiho plakati, postao je sve nestrpljiviji, a napokon 
stao vikati iz petnih žila. 

»Znam već! Gluposti!« započne sad otac. »Mali 

tuli, jer prviput jaši! Šuti, ili-«, Ali u onaj 

čas, kad je kletvom htio da ohrabri svoga sina, 
propne se njegov konj, uzde drugoga konja ispadnu 
mu iz ruke, on se napne, da obuzda životinju, a 
kad ju je smirio i plašljivo se ogledao za svojim 
djetetom, opazi njegova konja, kako prazan, bez 
maloga jahača trči prema gradu. 

Kakogod je inače grof od Zollerna bio okrutan 
i mrk čovjek, ipak se u tom času smekšalo njegovo 
srce. On je bio uvjeren, da njegovo dijete leži na 
putu razmrskano. Čupao si je bradu i jaukao. Ali 
nigdje, kakogod je daleko jahao natrag, ne opazi 
traga dječaku. Već je pomišljao, da ga je preplašeni 
konj bacio ii jarak pun vode, koji se nalazio pokraj 
puta. Tada začuje, kako djetinji glas iza njega zaziva 
njegovo ime. Naglo se okrenuo, a kad tamo, evo 
sjedi jedna starica nedaleko ceste ispod drveta i 
njiše mališa na svojim koljenima. 

»Kako si dospjela do dječaka, stara vještice?« 
poviše bijesno grof. »Donesi ga smjesta ovamo 
k meni!« 

»Ne tako naglo, vaša milosti, ne tako naglo!« 
smijala se stara gadna žena; »mogli biste inače 
dignuti na svoga ponosnog konja još i kakovu ne¬ 
sreću! Pitate, kako sam dospjela do gospođičića. No, 

njegov je konj pobjegao i on je visio privezan još 
samo za jednu nogu, kosa mu je gotovo mela zemlju. 
Tad sam ga uhvatila u svoju pregaču,« 

»Znam već!« poviče gospodar od Zollerna zlo¬ 
voljno, »daj ga sad ovamo! Ta ja ne mogu da sjašim; 
konj je divlji te bi ga mogao udariti.« 

»Poklonite mi jedan talir!« odvrati žena ponizno 
moleći. 

»Gluposti!« poviče grof i baci joj nekoliko nov¬ 
čića pod drvo. 

»Ne, jedan talir bih trebala«, nastavi ona.. 

»Što, zar talir! Ni sama nisi vrijedna talira«, 
žestio se grof, »brzo, dijete ovamo ili ću pse na te 
nahuckati.« _ . 

»Tako? Zar nijesam ni jednoga talira vrijedna?« 
odgovori ona s podrugljivim smijehom; »no, već će 
se vidjeti, što od vaše baštine vrijedi talir; ali ove 
evo novčiće pridržite za se.« Dok je to govorila, 
dobaci grofu ona tri mala bakrena novca. A starica 
je tako°dobro bacila, da su sva tri pala upravo u 
malu kožnu kesicu, koju je grof još držao u ruci. 

Grof nije mogao nekoliko časaka od čuda nad 
tom osobitom spretnošću prozboriti ni riječi. Napo¬ 
kon se njegovo divljenje pretvori u bijes. On pograbi 
pušku, napne kokot i nacilja na staricu. Ona je ^mi¬ 
lovala i ljubila sasvim mirno maloga grofa, a držala 
ga je tako pred sobom, da bi tane najprije moralo 
pogoditi njega. »Ti si dobar, pobožan dječak«, go¬ 
voraše ona. :Ostani samo takav i bit će ti dobro.« 
Tada ga pusti, zagrozi se grofu prstom i poviče: 
»Zollern, Zollern, duguješ mi još jedan talir!« Nato se 
mirno, ne brinući se za grofove pogrde, uprta o 
šimširov štap, odvuče u šumu, a Konrad, sluga, 
sade dršćući sa svog konja, podigne maloga na sedlo, 
uzvine se za njim gore i pojaši za svojim gospo¬ 
darom uz brijeg k gradu. 

To bijaše prvi i posljednji put, što je gospodar 
Zollerna poveo sa sobom sina na jašenje. On ga 
je naime stoga, što je plakao i vikao, dok je konj 
jurio kasom, držao kukavnim dječakom, iz kojega 


ne može mnogo postati, gledao ga je nerado i kad¬ 
god bi dječak, koji je srdačno volio svoga oca, došao 
prijazno i milo do njegovih koljena, mahnuo, bi mu, 
da se udalji i rekao bi: »Znam već! Gluposti!« go¬ 
spođa Hedviga rada je podnosila svu zlu volju svoga 
muža, ali ovo neprijazno držanje prema nedužnome 
djetetu duboko ju je žalostilo. Nekoliko je puta 
oholila od straha, kad je mrki grof dječaka radi 
kakove neznatne pogrješke oštro kaznio. Napokon 
je umrla u najboljim godinama. Njena družina i cijela 
okolina oplakivali su je, ali najviše i najboljnije žalio 

je za njom njezin sin. „ v , _ , 

Odsad se grof još više klonio dječaka, 1 redao 
ga je njegovoj dadilji i kućnome kapelanu na odgoj 
i nije se mnogo za nj brinuo. A kad se doskora zatim 
oženio nekom bogatom gospođicom, koja mu je iza 
godine dana poklonila blizance, dva mala grofa, nije 

više ništa za nj mario. , „ . . . „ 

Kunova najmilija šetnja bila je do one stare 
žene, koja mu je nekoć spasila život. Ona inu. je 
uvijek pričala mnogo o njegovoj pokojnoj majci i o 
tom, koliko joj je ona dobra učinila. Sluge su ga i 
služavke često opominjali, neka ne ide toliko k toj 
starici, budući da je prava vještica. Ali mališ se nije 
bojao, jer ga je dvorski kapelan poučio, da nema 
vještica i da su priče o ženama, koje znadu čarati 1 
na metli ili žarilu jašu kroz zrak, izmišljene. Vidio 
je on doduše kod starice raznih stvari, kojih nije 
mogao razumjeti. Dobro se spominjao, kako je 
umjetnom spretnošću dobacila njegovu ocu ona tri 
novčića u kesicu. Znala je ona također da priređuje 
kojekakove umjetne masti i napitke, kojima je lije¬ 
čila ljude i stoku. Pripovijedalo, se, da imade ča¬ 
robnu tavu, kojom, čim je objesi iznad ognjišta 
navlači na nebo groznu oluju. Ali to nije bila istina. 
Ona je učila mladoga grofa koječemu, što mu je bilo 
korisno. Učila ga je na primjer da sprema razne 
lijekove za bolesne konje, napitak protiv pasje 
bjesnoće, meku za ribe i mnoge druge korisne 
stvari. Stara je žena doskora bila i jedino njegovo 

društvo, jer mu je dadilja umrla, a maćeha je slabo 
za nj marila. 

Kad su njegova braća malo pomalo rasla, živio 
je Kuno još žalosnijim životom nego prije. Oni su 
bili tako sretni te nijesu pali s konja, kad su priput 
jašili pa ih je otac zato držao sasvim razboritim i 
sposobnim momcima, vrlo ih je volio i poučavao u 
svemu, što je sam umio. Ali od njega nijesu mnogo 
dobra naučili. Čitati i pisati nije ni on sam znao, pa 
i re b a ju ni oba njegova odlična sina da time trate 
vrijeme. Već u desetoj svojoj godini znala su obojica 
tako strahovito kleti kao i njihov otac, sa svakim 
bi se porvali, međusobno su se voljeli kao pas i 
mačka, a samo onda kad bi htjeli da učine Kunu 
kakovu psinu, združili bi se i postali prijatelji. 

Njihovoj majci nije to zadavalo mnogo jada. Njoj 
se činilo, da je zdravo, akšo se njeni dječaci rvaju. 
Ipak je to jednoga dana rekao staromu grofu sluga. 
On je doduše odgovorio: »Znam već, gluposti,« ali je 
ipak odlučio, da smisli za budućnost sredstva, da 
njegovi sinovi jedan drugoga ne zatuku. U njegovim 
je ušima naime još uvijek odzvanjala prijetnja stare 
žene, koju je u svome srcu držao pravom vješticom. 
A ta je prijetnja glasila: »No, ta vidjet će se, što od 
vaše baštine vrijedi jedan talir!« — Kad je jednoga 
dana lovio lov u okolini svoga dvorca, upadnu mu 
u oči dva brijega, koji mu se poradi svoga oblika 
učine stvorenim za dvorce. On odmah odluči, da će 
tamo graditi. Na jednome sagradi dvorac »Schalks¬ 
berg«*, koji nazove tako po svome mlađemu bli¬ 
zancu, jer mu je dao radi njegovih zločestoća već 
odavna ime »mali vragoljan«. Drugi dvorac, koji je 
sagradio, htio je isprva da nazove po taliru, da se 
naruga vještici, koja je držala, da mu baština ni 
talira ne vrijedi, ali mu okrene ime u jednostavnije 
»Hirschberg«**. Tako se još i do današnjega dana 
zovu oba brijega, a onaj, koji putuje Alpama, može 
da ih vidi. 

* Schalksberg, — Der Schalk = vragoljan. 

** Hirschberg. — Der Hirsch = jelen. 

Gospodar Zollerna namjeravao je ispočetka da 
ostavi u oporuci svome najstarijem sinu Zollern, 
drugome Schalksberg, a trećemu Hirschberg. Ali 
njegova žena nije mirovala, dok nije to izmijenio. 
»Glupi Kuno« — tako je zvala jadnoga dječaka, jer 
nije bio tako divlji i raspojasan kao njeni sinovi, »glupi 
Kuno je i bez toga dosta bogat po onome, što je ba¬ 
štinio od svoje majke. Zar da on dobije još i lijepi 
Zollern? A moji sinovi da ne dobiju ništa, nego svaki 
tek jedan grad, kojemu ne pripada ništa osim šume?« 

Uzalud joj je grof tumačio, da se Kunu ne smije 
bez razloga oteti prvenstveno pravo- Ona je plakala 
i svađala se tako dugo, dok nije grof, koji se inače 
nije nikome pokoravao, za volju blaženoga mira po¬ 
pustio i u oporuci zapisao jednome sinu Schalksberg, 
Vuku, većemu blizancu, Zollern, a Kunu Hirschberg 
sa gradićem Balingenom. Doskora iza toga zapao je 
u tešku bolest. Kad mu je liječnik rekao, da mora 
umrijeti, kazao je: Znam već!«, a kad ga je dvorski 
kapelan opomenuo, da se spremi na pobožan svr¬ 
šetak, odgovorio je: »Gluposti«. Kleo je i bijesnio ne¬ 
prestano i umro, kako je i živio, surovo i kao velik 
grješnik. 

Još nije njegovo tijelo bilo ni ukopano, kad je 
došla gospođa s oporukom i rekla svome pastorku 
Kunu podrugljivo, neka sad pokaže svoju učenost i 
sam pročita, što stoji u oporuci, da on naime više 
nema nikakova posla u Zollernu, A ona se sa svo¬ 
jim sinovima radovala lijepome imetku i obim dvo¬ 
rovima, koje je otela njemu, prvencu. 

Kuno se bez mrmljanja pokorio volji pokojniko¬ 
voj, ali se ipak sa suzama oprostio od grada, u ko¬ 
jem se rodio, gdje je bila pokopana njegova dobra 
majka i gdje je stanovao dobri kapelan i u blizini 
njegova jedina stara prijateljica, gospođa Feldheimer 
(tako se zvala ona starica, koja mu je spasila život). 

Hirschberg bio je doduše lijepa, ponosna zgrada, 
ali ipak mu je bilo odviše pusto i samotno te bi se 
doskora bio razbolio od čežnje za Hohenzollernom. 

Grofica i blizanci, kojima je sad bilo osamnaest 

godina, sjedili su jedne večeri na doksatu i gledali 
niz brdo. Tada opaze ponosna jahača, kako na konju 
jaši uzbrdo i iza njega lijepu nosiljku i nekoliko 
slugu. Oni su^ dugo pogađali, tko bi to mogao biti, a 
napokon poviče mlađi sin: »Jao, ta to nije nitko 
drugi nego gospodin brat s Hirschberga.« 

»Zar glupi Kuno?« progovori začuđeno gospođa 
grofica. »On će nam sigurno iskazati čast, da nas po¬ 
zove k sebi, a lijepu nosiljku donio je za me, da me 
odvede u Hirschberg. Ne bih bila vjerovala, da u 
moga gospodina sina, glupoga Kuna, imade toliko 
dobrote i pristojnosti. Jedna uljudnost zahtijeva 
drugu. Siđimo dolje na gradska vrata, da ga doče¬ 
kamo. Držite se ljubezno. Možda će nam u Hirsch- 
bergu nešto pokloniti, tebi konja, tebi oklop, a nakit 
njegove majke već odavna želim « 

»Ne želim nikakovih poklona od glupoga Kuna,« 
odvrati Vuk, » a ne ću biti s njime ni prijazan. Ali 
što se mene tiče, mogao bi doskora da slijedi našega 
blagopokojnoga gospodina oca. Onda bismo naslije¬ 
dili Hirschberg i sve ostalo, a vama bismo, gospođo 
majko, uz jeftinu cijenu prepustili nakit.« 

»Tako, ti lopove!« uzrujavala se majka, »zar da 
od vas otkupim nakit? Zar je to hvala za to, što 
sam vam pribavila Zollem? Vragoljane, zar ne, ja ću 
nakit dobiti badava?« 

»Badava je samo smrt, gospođo majko!« od¬ 
govori smijući se sin, »pa ako je istina, da taj nakit 
vrijedi toliko, koliko mnogi dvorac, onda ne ćemo 
biti takove lude, da vam ga objesimo o vrat. Čim 
Kuno sklopi oči, odjašit ćemo dolje, sve razdijeliti, a 
moj dio nakita prodat ću ja sam. Ako mi vi, gospođo 
majko, date više nego Židov, onda ga možete imati.« 

U takovu razgovoru dospjeli su do gradskih 
vrata i gospođa se grofica teško mučila, da svlada 
svoj bijes radi nakita. U taj naime čas jašio grof Kuno 
preko gradskoga mosta. Kad opazi svoju maćehu i 
braću, zaustavi konja, sjaše i pozdravi ih pristojno. 
Jer iako su mu mnogo na žao učinili, mislio je ipak, 

da su to njegova braća i da je ovu zlu ženu njegov 
otac ljubio. 

»Ej, to je lijepo, da gospodin sin i nas posjećuje,« 
reče gospođa grofica slatkim glasom i milostivim 
smiješkom. »Kako je u Hirschbergu?« Može li se 
čovjek tamo priviknuti? Pa i nosiljku smo si priba¬ 
vili? I kako je krasna; ni carica se je ne bi stidjela. 
Jamačno će doskora doći i domaćica, da u njoj pu¬ 
tuje zemljom?« 

»Dosad još nisam na to mislio, milostiva gospo¬ 
đo majko,« odvrati Kuno. »Zato i želim da povedem 
za zabavu u svoju kuću drugo društvo te sam stoga 
i došao s nosiljkom ovamo.« 

»Ej, vi ste osobito dobri i brižni,« prekine ga 
gospođa te se nakloni i nasmiješi. 

»On naime više ne može da se popne na konja,« 
govorio je Kuno sasvim mirno dalje. »Mislim naime 
oca Josipa, dvorskog kapelana. Želim da ga uzmem 
k sebi* On je moj stari učitelj i mi smo se tako do¬ 
govorili, kad sam ostavljao Zollern. Uzet ću također 
sa sobom i staru gospođu Feldheimer, koja stanuje 
pod brijegom. Bože dragi, ona je već veoma stara i 
jednom mi je spasila život, kad sam prviput jašio sa 
svojim pokojnim ocem. Imam mnogo soba u Hirsch¬ 
bergu pa neka tamo umre.« To reče i pođe kroz dvo¬ 
rište, da dovede oca kapelana. 

Plemić Vuk ugrizao se od bijesa za usnice, go¬ 
spođa je grofica od ljutine požutjela, a »Vragoljan« 
se glasno nasmijao. »Što mi dajete za kljuse, koje mi 
on poklanja?« reče on. »Brate Vuče, daj mi zato 
svoj štit, koji ti je on dao! Ha! Ha! Ha! Patra i staru 
vješticu želi da uzme k sebi? To je lijep par. Prije 
podne može da uči s kapelanom grčki, a poslije pod¬ 
ne može uz vješticu da uči čarati. Ej, kakove to 
stvari izvodi glupi Kuno!« 

»On je sasvim običan prostak!« odvrati gospođa 
grofica, »i ti ne bi trebao da se tome smiješ, Vrago¬ 
ljane. To je sramota za cijelu obitelj i treba da se 
stidimo pred svom okolinom, kad se sazna, da je 
grof od Zollerna odveo staru vješticu u prekrasnoj 

nosiljci s mazgom i da ju je kod sebe smjestio. To 
mu je od njegove majke. I ona je bila uvijek tako 
prosta sa bolesnicima i kojekakim badavadžijama. 
Ah, otac bi mu se okrenuo u grobu, da to znade.« 

»Da,« doda Vragoljan, »otac bi još u grobnici 
rekao: znam već, gluposti!« 

»Doista! evo ga gdje dolazi sa starcem i ne stidi 
se, da ga sam vodi ispod ruke,« poviče gospođa gro¬ 
fica zgrozivši se. »Dođite, ja ne ću da ga više 
sretnem.« 

Oni se udalje, a Kuno otprati svoga starog uči¬ 
telja do mosta i pomogne mu sam da se uspne u no¬ 
siljku. Dolje ispod brijega zadrži se pred kolibicom 
stare žene i nađe je spremnu da uđe u nosiljku sa 
svežnjem punim bočica, lončića i napitaka i ostalim 
stvarima, te svojim šimširovim štapom. 

Međutim se nije dogodilo tako, kako je gospođa 
grofica od Zollerna u svojim zlim mislima držala da 
vidi unapred* U čitavoj okolini nije se vitezu Kunu 
nitko čudio. Svima se činilo lijepim i vrijednim hvale, 
što je htio da razvedri posljednje dane staroj ženi 
i hvalili su ga kao pobožna gospodina, jer je oca Jo¬ 
sipa uzeo u svoj dvor. Jedini, koji su bili ljuti na nj 
i prezirali ga, bila su njegova braća i grofica. Ali to 
im je samo škodilo, jer su svi bili ljuti na tu nepri¬ 
rodnu braću, te se kao njima za osvetu raširio glas, 
da žive sa svojom majkom loše i u neprestanim raz¬ 
miricama i da jedan drugome samo na žao čine. Grof 
Kuno od Zollerna i Hirschberga kušao je nekoliko 
puta da se izmiri sa svojom braćom. Bilo mu je naime 
teško što su često jašili pokraj njegova dvorca a 
nikad se u nj nisu svratili, a kad bi ga susreli na 
polju ili u šumi, hladnije bi ga pozdravili negk> ka¬ 
kova stranca. Ali njegovi pokušaji su se izjalovili, a 
oni su mu se osim toga još i rugali. Jednoga dana 
padne mu na um još jedno sredstvo, kojim bi moguće 
mogao da pridobije njihova srca. On je naime znao, 
da su oni škrti i lakomi. Gotovo u sredini između 
tri grada ležao je ribnjak, ali tako, da je ipak bio u 
Kunovu posjedu. U tom su ribnjaku bile najbolje 


štuke i šarani u cijeloj okolici, a braći, koja su rado 
lovila ribe, nije malo jada zadavalo, što je njihov 
otac zaboravio ribnjak upisati u njihov dio. Bili su 
previše ponosni, a da bi bez znanja svoga brata 
tamo lovili ribu, u ipak nisu htjeli da ga umole, da 
im to dopusti. A on je dobro poznavao svoju braću 
i zano je, što im na srcu leži. Zato ih pozove jednoga 
dana, da se tamo snjime sastanu. 

Bilo je lijepo proljetno jutro, kad su se tamo 
gotovo u isti čas sastala tri brata sa tri grada. »Ej, 
gledaj, gledaj,« usklikne Vragoljan, »ta to se divno 
desilo! Ja sam točno u sedam sati odjašio sa 
Schalksberga.« 

»Ja također — i ja,« odgovore braća sa Hirsch¬ 
berga i Zollerna, 

»No, onda mora jezero da leži upravo u sredini,« 
nastavi mali* »Lijepa je to voda.« 

»Da, i upravo zato sam vas pozvao ovamo. Ja 
znam, da ste vi veliki prijatelji ribanja, pa premda 
i ja kadkad volim da bacim udicu, ipak ima u tom 
ribnjaku dosta riba za sva tri dvorca, a na njegovim 
obalama dosta mjesta, iako sva trojica u isti čas do¬ 
đemo na ribanje. Zato želim, da od dana današnjega 
ova voda bude naše zajedničko dobro i svaki od vas 
da ima na njoj ista prava kao i ja.« 

»Ej, gospodin brat je strašno milostivo raspo¬ 
ložen,« progovori Vragoljan s podrugljivim smiješ¬ 
kom, »Daje nam doista šest jutara vode i nekoliko 
ribica! No — a šta treba da mi dademo na uzvrat? 
Jer badava je samo smrt.« 

»Badava ćete ga imati,« reče Kuno dirnut, »ah! 
ja bih želio da vas kojiput vidim na ovome ribnjaku 
i da s vama govorim. Ta ipak smo sinovi jednoga 
oca.« 

»Ne!« odgovori onaj sa Schalksberga, »to već ne 
bi išlo, jer nema ništa gluplje, nego loviti ribe u dru¬ 
štvu. Tako uvijek jedan drugome odgoni ribe. Ali 
možemo da odredimo dane, da možda ponedjeljkom 
i četvrtkom loviš ti Kuno, utorkom i petkom Vuk, a 
srijedom i subotom ja. 

Tako mi je sasvim pravo!« 

»Meni nije ni onda pravo,« odgovori mrki Vuk. 
»Poklona ne želim nikakova, ali ne ću ni da s kime 
što dijelim. Ti imaš pravo, Kuno, što nam nudiš rib¬ 
njak, jer zapravo imamo mi sva trojica jednako 
pravo na nj. Ali dajte, da kockamo, kojemu će ubu¬ 
duće da pripada. Ako budem ja sretniji od vas, onda 
možete uvijek da me zapitate, smijete li loviti ribu.« 

»Ja nikad ne kockam,« odvrati Kuno žalostan 
zbog tvrdokornosti svoje braće. 

»Ta naravno,« nasmije se mali Vragoljan, »ta on 
je pobožan i bogobojazan, taj naš gospodin brat i 
drži kockanje smrtnim grijehom. Ali ja ću da^ vam 
predložim nešto drugo, čega ne treba da se stidi ni 
najpobožniji isposnik. Donijet ćemo povraze i udice 
i tko ovoga jutra, dok zvono sa Zollerna udari po¬ 
dne, ulovi najviše riba, njegov neka bude ribnjak.« 

»Ja sam zapravo luda«, reče Kuno, »sto se 
borim još za ono, što mi po pravu pripada kao ba¬ 
ština. Ali da vidite, da sam sa diobom mislio 
ozbiljno, donijet ću svoje ribarske sprave.« 

Oni odjašu kući, svaki k svome dvoru. .Blizanci 
pošalju u najvećoj žurbi svoje sluge, da dignu sve 
staro kamenje, da nađu crve za meku ribama u 
ribnjaku. Kuno uzme svoj obični povraz i meku, 
koju ga je nekoć naučila spremati gospođa beld- 
heimer i prvi je osvanuo na mjestu. Kad su blizanci 
došli, dao im je da izaberu najljepša i. najudobnija 
mjesta te onda baci sam svoje udice. I činilo se, kao 
da su ribe znale, da je on gospodar ribnjaka. Čitava 
jata štuka i šarana dolazila su i vrvjela oko njegove 
udice. Najstarije i najveće potiskivale su male, svaki 
je čas izvukao koju napolje, a kad bi i opet udicu 
bacio, već ih je dvadeset, trideset otvaralo usta, da 
zagrizu u šiljati klin. Nisu prošla ni dva sata, a sve 
je tlo oko njega bilo prepuno najljepših riba. lađa 
prestane loviti i pođe k svojoj braći, da vidi, kako 
njihov posao nepreduje. Mali Vragolian ™ao je 
jednoga maloga šarana i dvije jadne bjelice, Vuk tri 
mrene i dva malena grgeča, a obojica su gledala 


vrlo žalosno u ribnjak, jer su sa svojih mjesta mogli 
dobro da vide, kakovo je veliko mnoštvo Kuno 
ulovio. Kad je Kuno došao do svoga brata Vuka, 
skoči ovaj bijesno sa zemlje, raskine povraz, 
šibu na komade i baci je u ribnjak, »Htio bih da 
imam hiljadu udica, da ih bacim unutra, umjesto ove 
jedne i na svakoj bi se morala, koprcati jedna od 
tih nakaza«, poviče on. »Ali tu nisu čisti poslovi. To 
su čarolije i vještičja posla. Kako bi mogao ti, glupi 
Kuno, da u jednome satu uloviš više riba, nego ja 
u jednoj godini?« 

»Da, da, sad se sjećam«, nastavi mali Vrago¬ 
ljan, »Kod one previjane vještice učio je ribarenje, 
a mi smo bili glupani, što smo s njime ribe lovili. 
Ta on će doskora postati vještac,« 

»Vi zli ljudi!« odgovori zlovoljno Kuno, »Ovoga 
jutra imao sam sasvim dovoljno vremena, da vidim 
vašu škrtost, vaš bezobrazluk i vašu surovost. Po¬ 
đite sada i ne dolazite nikad vise ovamo, a vjerujte 
mi, da bi za vaše duše bilo bolje, da ste samo pola 
tako pobožni i dobri, kao ona žena, koju ste pogrdno 
nazvali vješticom,« 

»Ne, ona nije prava vještica«, reče Vragoljan 
porugljivo se smijući. »Te žene znadu proricati. Ali 
gospođa Feldheimer je isto tako proročica, kaošto 
guska može da bude labudom. Ta ona je rekla ocu, 
da će se od njegove baštine dobar dio moći kupiti 
za jedan talir to jest, da će on sve potratiti. Pa ipak 
je njemu, kad je umirao, pripadalo sve što. se može 
da vidi sa kruništa Zollenskoga. Hajde,, hajde, stara 
Feldheimerica samo je luda žena, a ti si ■ Žhipi 
Kuno.« 

Iza tih riječi udalji se mali žurno, jer se bojao 
jakih mišica svoga brata, a Vuk je pošao za njim, 
govoreći sve kletve, koje je naučio od svoga oca, 

Rastužen do dna duše pođe Kuno kući, jer.je 
sada jasno uvidio, da se njegova braća n lkad više 
ne će s njime složiti, A njihove grube riječi tako 
su mu se zavukle u srce, da je drugoga dana teško 

obolio, pa su ga samo utjeha časnoga oca Josipa i 
snažni napitak gospođe Feldheimer spasili od smrti. 

Kad su pak njegova braća doznala, da njihov 
brat Kuno lezi teško /bolestan, održali su veselu 
gozbu i uz dobro vino odlučili, ako Kuno umre, neka 
onaj, koji to prvi sazna, ispali sve topove, da to 
javi drugome. A onaj, koji bude prvi pucao iz to- 

^°^L a ’i* Srn ^ e v ^ unova podruma odmah odveze 

najbolju bačvu vina. Vuk je onoga dana postavio 
jednoga slugu, da u blizini Hirschberga straži, a mali 
je Vragoljan potkupio pače jednoga od Kunovih 
slugu sa mnogo novca, da mu javi smjesta, čim bude 
njegov gospodar ležao u posljednjim trzajima. 

Ali taj je sluga bio skloniji svome blagom i po¬ 
božnom gospodaru nego zlome grofu sa Schalks- 
berga. On upita dakle jedne večeri gospođu Feld¬ 
heimer kako je njegovu gospodaru, a kad mu je ona 
rekla, da mu je već sasvim dobro, pripovijedao joj 
je o namjerama obojice braće i o tom kako oni žele 
od radosti nad smrću svoga brata da pucaju iz to¬ 
pova. Starica se nato veoma razgnjevila. Ona to 
smjesta ispripovjedi grofu, a kad on nije htio da 
vjeruje u tako veliku okrutnost svoje braće, ona mu 
je svjetovala, neka pokuša i dade razglasiti, da je 
umro. Tad će se odmah čuti, da li topovi gruvaju 
ili ne. Grof dade dozvati preda se slugu, kojega je 
njegov brat podmitio, ispita ga još jednom i zapo¬ 
vjedi mu, da ođjaši na Schalksberg i javi, da će on 
sad na izđahnuti. 

Dok je momak naglo jašio nizbrdo s Hirsch¬ 
berga, opazi ga sluga grofa Vuka sa Zollerna, za- 
ustavi ga i upita, „kamo namjerava tako naglo da 
odjasr »Ah«, reče on, »moj jadni gospodar ne će 

°^ e Večeri ' Već su Š a svi napustili.« 
» lako. Zar je tome tako?« usklikne ovaj, potrči do 
svog konja uzvine se na nj i potjera tak ostrelovito 
prema Zollernu uz gradsko brdo, da mu se konj 
kod vrata srušio, a on sam jedva je još mogao da 
kaže: »Grof Kuno umire!« prije nego se bez svijesti 
srusio na tle. Tad zagrme s Hohenzollerna topovi. 


Grof Vuk radovao se sa svojom majkom dobrome 
buretu vina, baštini, ribnjaku, nakitu i velikoj jeki, 
koju su izvodili njegovi topovi. Ali ono, što je on 
držao jekom, bili su topovi sa Schalksberga i on 
sm ^ u ^ se svojoj majci: »Pa i mali je imao 
uhodu, te^ moramo s njime da podijelimo vino kao i 
ostalu baštinu.« A onda sjedne na konja, jer se bojao 
da brat ne dođe prije njega i ne pokupi neke dra¬ 
gocjenosti pokojnikove, prije nego što bi on stignuo. 

Ali kod ribnjaka sastanu se oba brata, i jedan 
se zarumeni pred drugim, jer je svaki htio da prvi 
dođe u. Hirschberg. Nijesu progovorili o Kunu ni¬ 
jedne riječi, kad su zajedno nastavili put, nego su se 
bratski dogovarali, kako će biti ubuduće i komu će 
da pripadne grad. Ali kad su dojašili preko gradskog 
mosta u dvorsko dvorište, gledao je njihov brat živ 
i zdrav kroz prozor, a iz njegovih je pogleda sijevao 
bijes i zlovolja. Braća se veoma prestraše, kad ga 
ugledaju. Držali su ga isprva duhom i prekrste se; 
ah kad opaze, da ima na njemu još mesa i krvi, 
poviče Vuk: »Ej, pa to sam i želio! Gluposti, držao 
sam, da si umro.« 

, . . >> ^°t a k° if odgođeno, ne znači, da toga ne će 
biti«, reče mali, koji je otrovnim pogledima gledao 
gore prema svome bratu. 

Ali on. progovori gromkim glasom: »Ovim se 
časom kidaju za uvijek između nas sve rodbinske 
veze. Ja sam dobro čuo, kako ste veselo palili 
topove. Ali pogledajte, i ja imam pet »poljskih 
zmija« ovdje u dvorištu i dao sam ih vama u čast 
oštro nabiti. Nastojte, da se udaljite iz polja mojih 
naboja ili ćete osjetiti, kako se u Hirschbergu puca.« 

.j! jyi e - su ^ a se to dvaput kazuje, jer su 

vidjeli, kako ozbiljno on to misli. Podbodu dakle 
svoje konje i stanu se utrkivati nizbrdo, a njihov 
brat ispali iza njih jednu kuglu, koja je proujila 
iznad njihovih glava tako, da su se obojica u isti čas 
duboko i uljudno poklonila. Ali on je htio samo da 
ih prestraši, a ne da ih rani. 

»A zašto si pucao?« upita mali Vragoljan ne- 

Čuđesni Talir 

voljko, »ti glupane, ja sam pucao samo zato, jer sam 

tCbe »Naprotiv, upitaj samo majku!« odvrati Vuk, 

»ti si prvi pucao i .nanio si nam tu sramotu, ti pseto.« 

Mali mu nije ostao dužan ni jednoga počasno,, 
naziva, te su si, kad su stigli do ribnjaka, vec bi i 
međusobno izdijelili sve pogrde i kletve,_ koje^ su 
baštinili od svoga oca i rastali su se u srdžbi i mržnji. 

Slijedećeg je dana napisao Kuno svoju oporuku 
a gospođa Feldheimer rekla je patru: »Kladila bih 
se, da baš nije napisao dobro pismo za tobdzije.« 
Ali kakogod je bila radoznala i kolikogod je ispiti¬ 
vala svoga mezimca, ipak joj on nije rekao, sto pise 
u oporuci; a nije to nikad ni doznala. Godinu dana 
naime zatim umrla je ta dobra žena, a sve niene 
masti i napici nijesu joj ništa pomogli, jer nije umrla 
od bolesti, nego radi svojih devedeset i osam godina, 
koje i sasvim zdrava čovjeka napokon odvedu pod 
zemlju. Grof Kuno dade je tako pokopati kao da 
nije bila siromašna žena, nego njegova majka, a iza 
toga bilo mu je na dvoru još pustije, a osobito ond , 
kad je i stari kapelan pošao brzo za starom zenom. 

Ali ta samoća nije ga dugo mučila. Dobri Ku 
umro je u dvadeset i osmoj godim, a zli su ljudi 
tvrdili, da ga je uništio otrov, koji mu je mali Vra- 

S ° lia Bilo°kako n bilo, nekoliko sati iza njegove smrti 
odjeknulo je opet gruvanje topova, a sa Zollerna i 
Schalksberga ispalili su dvadeset i pet hitaca. »Ovaj- 
put morao je ipak da i na to pomisli«, reče ma , 

kad »Daf« ^odgovori Vuk, »a ako još jednom uskrsne 
i stane grditi kroz prozor kao onomadne, ponio sam 
sa sobom pušku, koja će ga vrto pristojno ušutka 

Kad su već jašili prema Hirschbergu, pridruži 
im se s pratnjom neki konjanik, kojega nijesu pozna 
vali. Držali su, da je to možda kakav prijateljnji¬ 
hova brata, koji dolazi, da pomogne kod P°^eb . 
Zato su se pokazivali žalosnima, hvalili su P 
njim pokojnika, žalili, što je tako rano umro, a mah 

Vragoljan iprešao je pače i nekoliko krokodilskih 
suza. Vitez im nije odgovarao, nego je tiho i nijemo 
jašio uz njih prema Hirschbergu. »Tako, sad ćemo 
se udobno smjestiti. Vina amo, pivničaru, najbo¬ 
ljega!« uzvikne Vuk, čim je sjašio. Popeli su se ste¬ 
penicama sve do dvorane. I ovamo ih je slijedio 
nijemi vitez, a kad su blizanci udobno sjeli za 
stol, izvuče on iz kaputa srebren novac, baci ga na 
kameni stol, tako, da se koturao i zvečio, i progo¬ 
vori: »Tako, evo vam sada vaše baštine i bit će 
upravo tako pravo — jedan talir.« Braća se začu¬ 
đeno zgleđaju, nasmiju se i upitaju ga, što misli 
time reći. Ali vitez izvuče jednu pergamenu sa veli¬ 
kim pečatima. U njoj je glupi Kuno pobilježio sva 
neprijateljstva, koja su mu braća za njegova života 
iskazala, a na kraju je naredio i priznao, da se sva 
njegova baština i imanje, osim nakita pokojne mu 
majke, u slučaju njegove smrti prodaje W(irttem- 
bergu i to — za jedan jadni talir. A za nakit treba 
da se u gradu Balingenu sagradi ubožnica. 

Sada su se braća ponovo začudila, ali se nisu 
tome smijala, nego su samo stisnuli zube. Jer proti 
Wurttemberga nijesu mogli ništa da učine i tako su 
izgubili lijepo dobro, šumu, polje, grad Balingen pa i 
sam ribnjak i nijesu ništa baštinili osim jednoga lošeg 
talira. Taj talir spremi Vuk prkosno u svoj kaput, 
ne reče ni da, ni ne, baci svoju kapu na glavu i prođe 
prkosno i bez pozdrava pokraj wurttemberškog 
poslanika, uzvine se na konja i ođjaši prema 
Zollernu. 

Kad ga je drugoga jutra njegova majka mučila 
prigovorima, da su imanje i nakit, proigrali, odjaši 
k svome bratu u Schalksberg. 

»Hoćemo li svoju baštinu proigrati ili propiti?« 
upita ga. 

»Bolje je propiti«, reče Vragoljan, »onda smo 
dobili obojica. Odjašit ćemo u Balingen i pojaviti se 
usprkos ljudima tamo, premda smo taj gradić sra¬ 
motno izgubili.« 

»A kod »Janjeta« toče crno vino. da ni car 
bolje ne pije«, doda Vuk. 

I tako odjašu zajedno u Balingen k »Janjetu« i 
upitaju, što stoji litra crvenoga, te su si napijali, dok 
nijesu potrošili talir. Tada ustane Vuk, izvuče iz 
džepa srebrenjak s utisnutim jelenom, baci ga na 
stol i reče; »Evo vam vašega talira. Čini se, da je 
tako pravo.« 

Ali gostioničar uzme talir, prevrne ga na desno, 
prevrne ga na lijevo i reče smješeći se; »Da, kad to 
ne bi bio talir s jelenom. Ali sinoć došao je glasnik 
iz Stuttgarta, a jutros su bubnjali u ime grofa wiirt- 
temberškoga, kojemu sada ovaj gradić pripada. Ovi 
taliri ne vrijede više, dajte mi drugi novac!« 

Tada braća problijede i pogledaju se. »Plati!« 
reče jedan. »Zar ti nemaš novaca?« upita drugi. 
Ukratko, morali su da ostanu kod »Janjeta« u Ba- 
lingenu dužni jedan talir. Išli su šutljivo i zamišljeno 
svojim putem. Kad su došli do raskršća, s kojega 
vodi desni put u Zollern, a lijevi na Schalksberg, 
reče Vragoljan; »A što sada? Ta sad smo baštinili 
još manje nego ništa, a osim toga bilo je i vino 
loše.« 

»Da,« odvrati brat. »Ali ipak se dogodilo ono, 
što je rekla Felđheimerica; »Pazite koliko će od vaše 
baštine preostati!« Sad nišom mogli za nj ni litre 
vina da kupimo.« 

»Znam već!« odgovori onaj sa Schalksberga. 

»Gluposti!« reče onaj s Zollerna i ođjaši ljut na 
sebe i čitav svijet prema svome gradu. — 

»To je priča o taliru«, završi bravar, »i mora 
da je istinita. Gostioničar u Durrvvangenu, koji se 
nalazi u blizini svih tih triju gradova, pripovijedao 
ju je mome dobrom prijatelju, koji je često kao vodič 
išao preko Švapskih Alpa i uvijek se svraćao u 
Dfirrwangen.« 








Najbolje i najljepše dječje knjige: 


Wilhelm Hauff: SPESARTSKA ŠUMA 

Din 

10.— 

Wilhelm Hauff: ČUDESNI TALIR 

Din 

6.— 

Wilhelm Hauff: SAIDOVA SUDBINA 

Din 

8.— 

Wilhelm Hauff: STENFOLSKA ŠPILJA 
Wilhelm Hauff: MUŽIĆ STAKLAR 1 

Din 

4.— 

ŠUMSKI DIV 

Din 

10.— 


Svih pet priča mogu se dobiti zajedno sa mnogo 
slika, u sjajnom uvezu i sa zlatnim natpisom kao 

VL KNJIGA 

ILUSTROVANE OMLADINSKE BIBLIOTEKE 

pod naslovom W. Hauff: LEDENO SRCE i druge priče 
uz cijenu od Din 45 .— (broširano Din 35.—) 

OSTALE KNJIGE 

ILUSTROVANE OMLADINSKE BIBLIOTEKE 

I. Sienkieivicz: U PUSTINJI I PRAŠUMI 

II. Jules Verne: CAREV GLASNIK knjiga 1. 

III. Jules Verne: CAREV GLASNIK knjiga II. 

IV. L. Wallace: BEN HUR knjiga 1. 

V. L. Wallace: BEN HUR knjiga 11. 

Knjige Ilustrovane Omladinske Biblioteke ukrašene 
su sa mnogo slika a stoji knj. I. do V. svaka broširana 
Din 50 .—, sjajno uvezana sa zlatnim natpisom i na¬ 
slovnom slikom Din 65. —. 

Sve ove knjige mogu se dobiti u 

KNJIŽARI Z.iV.VASIĆA, ZAGREB 

AKADEMIČKI TRG 8. 


.TIPOGRAFIJA" D. D. ZAGREB 







